Komisijos personalo darbo dokumentas - Pridedamas prie Pasiūlymas Europos parlamento ir Tarybos direktyva dėl Bendrijoje įregistruotose sunkiasvorėse krovininėse transporto priemonėse įrengtų veidrodėlių modifikavimo Poveikio vertinimo santrauka {COM(2006)570} /* SEK/2006/1239 */





[pic] | EUROPOS BENDRIJŲ KOMISIJA | Briuselis, 5.10.2006 SEK(2006) 1239 KOMISIJOS PERSONALO DARBO DOKUMENTAS Pridedamas prie Pasiūlymas EUROPOS PARLAMENTO IR TARYBOS DIREKTYVA dėl Bendrijoje įregistruotose sunkiasvorėse krovininėse transporto priemonėse įrengtų veidrodėlių modifikavimo Poveikio vertinimo santrauka {COM(2006)570} 1. PROBLEMOS APIBūDINIMAS IR TIKSLAS Daug eismo įvykių sukelia sunkiasvorių transporto priemonių vairuotojai, nepastebintys labai arti ar šalia jų transporto priemonės kitų eismo dalyvių. Šie eismo įvykiai dažnai būna susiję su krypties keitimu sankryžose, kelių susikirtimuose ar žiedinėse sankryžose, kai vairuotojai nepastebi kitų į vadinamuosius akluosius taškus, kurie susidaro prie pat jų transporto priemonės, patekusių eismo dalyvių. Apskaičiuota, kad per tokius eismo įvykius Europos Sąjungoje kasmet žūva apie 400 žmonių. Dauguma tokių įvykių aukų yra pėstieji ar dviratininkai, t. y. itin pažeidžiama eismo dalyvių kategorija. Europos teisės aktų leidėjai susidomėjo šia problema. 2003 m. Europos Parlamentas ir Taryba priėmė Direktyvą 2003/97/EB dėl netiesioginio matymo įtaisų[1]. Pagal šią direktyvą valstybių narių institucijos 2006 m. naujų tipų transporto priemonėms ir atitinkamai 2007 m. naujoms transporto priemonėms gali suteikti patvirtinimą tik tuomet, kai jose yra įrengtas veidrodėlių komplektas ir kitos netiesioginio matymo sistemos, atitinkančios tam tikrus reikalavimus, keliamus norint sumažinti transporto priemonių akluosius taškus. Direktyva 2003/97/EB neseniai buvo iš dalies pakeista, ir dabar joje reikalaujama plataus kampo ir artimo vaizdo veidrodėlius montuoti daugiau kaip 3,5 tonos sveriančiose transporto priemonėse, nors anksčiau šis reikalavimas buvo taikomas daugiau kaip 7,5 tonos sveriančioms transporto priemonėms[2]. Atsižvelgiant į sunkiasvorių krovininių transporto priemonių (SKTP) eksploatavimo trukmę, naujų teisės aktų poveikis ilgalaikės perspektyvos atžvilgiu yra gana ribotas. ES-25 SKTP parką (>3,5 tonų) sudaro beveik 5 mln. Transporto priemonių. Per metus ES įregistruojama kiek daugiau nei 300 000 naujų sunkiasvorių krovininių transporto priemonių. Tai reiškia, kad SKTP parkas visiški pakeistas bus maždaug per 16 metų, skaičiuojant nuo 2007 m., t. y. 2023 m. Šia direktyva siekiama pagerinti SKTP netiesioginio matymo lauką ir taip padėti išgelbėti gyvybes Europos keliuose. Kadangi norint išplėsti šiuo metu eksploatuojamų SKTP netiesioginio matymo lauką reikia atlikti jau patvirtintos ir įteisintos sistemos technines modifikacijas, ypatingas dėmesys skiriamas techninėms modifikavimo galimybėms ir ekonominei naudai. 2. PASIRENKAMų POLITIKOS KRYPčIų GALIMYBIų EKONOMINė NAUDA 2004 m. Komisijos tarnybos atliko SKTP, lengvųjų krovininių transporto priemonių (LKTP) ir tarpmiestinių / miesto autobusų modifikavimo sumontuojant juose veidrodėlius / kameras, pagerinančias jų netiesioginio matymo lauką, ekonominės naudos tyrimą[3]. Planas: skirta ES-25, laikotarpis: 2006–2020 m. / pelno ir išlaidų koeficientas | Šoninis vaizdas | Priekinis vaizdas | Kameros vietoje veidrodėlių | 0,6 | 0,1 | 0,1 | Padidėjusios išlaidos veidrodėliams + (50 %) | 2,7 | 0,2 | 0,3 | Nuolatinis mirtingumo lygis | 5,5 | 0,5 | 0,6 | 10 % išgelbėtų gyvybių padidėjimas (pagal pranešimus) | 5,3 | 0,4 | 0,6 | Tik miesto vietovės | 2,3 | 0,2 | 0,3 | Šioje lentelėje duomenys yra pelno ir išlaidų koeficientai, kiekvienam atvejui apskaičiuoti pagal toliau nurodytus statistinius duomenis, skaičiavimus ir prielaidas. Transporto priemonių parkas ES-25 2003 m. | SKTP | LKTP | Auto-busai | Transporto priemonių skaičius (mln.) | 4,7 | 22,5 | 0,7 | Apskaičiuota, kad šoninio ir priekinio vaizdo veidrodėlių modifikavimo išlaidos sudaro 150 eurų kiekvienai transporto priemonei, o kamerų sistemos sumontavimas – 1000 eurų. Apskaičiuotas 2006 – 2020 m. išgelbėtų eismo įvykių aukų skaičius pagal transporto priemonės kategoriją ir nelaimės vietą (šalia transporto priemonės ar iš priekio) | SKTP | LKTP | Auto-busai | Šoninis vaizdas | 1,313 | 626 | 27 | Priekinis vaizdas | 200 | 137 | 14 | LKTP ir autobusų modifikavimo montuojant veidrodėlius ar kameras pelno ir išlaidų koeficientas visais nagrinėtais atvejais yra gerokai mažesnis už 1, t. y. nauda yra mažesnė už išlaidas. Kalbant apie SKTP, pelno ir išlaidų koeficientas už 1 yra didesnis tik vienu atveju –šoninio netiesioginio matymo lauko. Eismo įvykių sumažėjimas modifikuojant šoninio vaizdo veidrodėlius tik SKTP yra gerokai didesnis, nei paėmus kartu visas kitas galimybes: 1,313, palyginti su 1,003. Pirmuoju atveju reikėtų modifikuoti apie 4 mln. Transporto priemonių, o antruoju – daugiau kaip 25 mln. Dėl šios priežasties pasirenkant politikos kryptį atsižvelgiama tik į galimybę „SKTP / šoninis vaizdas“. 1 galimybė: nekeisti politikos, t.y. „nieko nedaryti“. Pasirinkimas „nieko nedaryti“ reiškia, kad yra praleista galimybė išgelbėti gyvybes naudojant tiesioginę ir ne pernelyg brangią priemonę. Modifikuoti prasminga tik tuomet, kai jis baigiamas įgyvendinti prieš pakeičiant visą SKTP parką naujomis SKTP, kuriose sumontuoti Direktyvos 2003/97/EB reikalavimus atitinkantys veidrodėlių komplektai. Numanoma, kad tai įvyks po 2020 m. Direktyvos dėl modifikavimo poveikis yra ribotas laiko atžvilgiu ir kasmet vis mažėja. 2 galimybė: visus Direktyvos 2003/97/EB reikalavimus dėl šoninio matymo lauko taikyti visoms SKTP (>3,5 tonos). Taikyti visus Direktyvos 2003/97/EB reikalavimus dėl šoninio matymo lauko visoms SKTP (>3,5 tonos) yra ekonomiškai naudinga. Pelno ir išlaidų koeficientas 4,1 ar kiek mažesnis, kai įsigaliojimo data yra 2008 m., yra puikus. Kai kurios valstybės narės planuoja įvesti privalomą modifikavimą nacionaliniu lygiu. Vis dėlto individualūs sprendimai gali prieštarauti transporto priemonės tipo patvirtinimo schemai ir dėl šios priežasties sukurti kliūčių bendrojoje rinkoje. Tai reiškia, kad dėl įsipareigojimo modifikuoti transporto priemones gali būti susitarta tik Bendrijos lygiu. Savanoriškas susitarimas atrodo neįmanomas. Nė viena valstybė narė, kuri jau ėmėsi modifikavimo (NL, BE, DK), to nedarė pagal savanoriškus susitarimus. 3 galimybė: diferencijuotus reikalavimus, pagrįstus Direktyva 203/97/EB, dėl šoninio matymo lauko taikyti visoms SKTP (>3,5 tonos). Daugiau kaip 50 % visų Europos keliuose eksploatuojamų SKTP senus veidrodėlius galima pakeisti naujais, Direktyvos 2003/97/EB reikalavimus atitinkančiais veidrodėliais, apimančiais reikalaujamą netiesioginio matymo lauką. Kituose 25 % SKTP galėtų būti įrengti nauji veidrodėliai, jei reikalavimas juos modifikuoti atsižvelgiant į matymo lauką būtų šiek tiek sumažintas ( > 99 %). Modifikavimo išlaidos šiais atvejais paprastai yra mažesnės nei 150 eurų. Daugumoje likusių SKTP, sudarančių 20–25 %, modifikavimas įdiegiant naujus veidrodėlius kainuotų brangiau, nors suma būtų saikinga. Kai kuriais atvejais ( < 10 %), ypač jei norint pakeisti veidrodėlius prireiktų iš esmės pakeisti kabinos struktūrą arba, kai nėra reikalavimus atitinkančių veidrodėlių, leidžiama montuoti papildomus įtaisus, apimančius bent jau Direktyvoje 2003/97/EB nustatytą matymo lauką. Tokias sistemas turi patvirtinti tikrinančios institucijos. 3. POVEIKIO ANALIZė 3.1. Socialinis poveikis Apskaičiuota, kad įgyvendinus šį pasiūlymą keliuose bus išgelbėta apie 1200 gyvybių, o kalbant apie socialines sąnaudas, tai yra apie 2,4 mlrd. eurų. Čia kalbama apie labiausiai pažeidžiamus eismo dalyvius, t. y. pėsčiuosius, dviratininkus ir motociklininkus. Be to, netiesioginio matymo lauko didinimui iš esmės pritaria ir vairuotojai. Jie puikiai žino dabartinio matymo lauko ribas ir, jei jis būtų didesnis, jaustųsi saugesni. Sunkvežimių vairuotojai žino apie savo transporto priemonės aklojo taško pavojų. Geresnės šio pavojaus išvengti padedančios priemonės pagerintų jų darbo aplinką. Minėti argumentai tinka ir sunkvežimių savininkams, Dauguma jų sutiktų modifikuoti transporto priemones už prieinamą kainą. Geresnis aklųjų taškų matomumas taip pat yra svarbus profesinės sveikatos ir saugumo aspektas. Jeigu eismo įvykių tam tikrame transporto priemonių parke mažiau, dėl to sumažėja su prastovomis susijusios veiklos išlaidos ir draudimo įmokas. Pagrindinis jų rūpestis dėl modifikavimo yra baimė, kad dėl veidrodėlių montavimo jų sunkvežimiuose techninių problemų atsiras nemažai papildomų išlaidų. 3.2. Ekonominis poveikis Direktyva turi aiškų ekonominį poveikį vežimo bendrovėms. Sunkvežimių savininkai turi mokėti už priemonės, kuri pirmiausia yra naudinga kitiems eismo dalyviams, įdiegimą. Vis dėlto, atsižvelgiant į tai, kad naudos gauna ir vežėjai, galima teigti, jog dauguma vežimo bendrovių yra pasirengusios mokėti už šį patobulinimą tam tikrą sumą, jei tik šios išlaidos nebus neproporcingos ir neiškreips rinkos. Griežtai vykdant reikalavimus montuoti naujus veidrodėlius pavieniais atvejais galėtų būti patiriama nemažai išlaidų. Nors daugelyje sunkvežimių sistemos, jau esančios rinkoje, gali būti sumontuotos už mažiau kaip 150 eurų, kai kuriais atvejais tai kainuotų brangiau. Gali pasitaikyti labai nedaug atvejų, kai norint sumontuoti naujus didesnių veidrodėlių komplektus dėl didesnės vėjo apkrovos reikia pakeisti kabinos struktūrą. Tokiais pavieniais atvejais tikrinančios institucijos turi būti ypač lanksčios ir sutikti su alternatyviais sprendimais, nepareikalausiančiais per didelių išlaidų. Tokio lankstaus požiūrio pavieniais atvejais reikėtų laikytis norint išvengti rinkos iškraipymo. Iš tiesų, viena pagrindinių vežimo keliais Europoje charakteristikų yra ta, kad vyrauja nedidelės įmonės. Būtų didelis skirtumas, jei viena tokių bendrovių, turinti tris vienodo tipo sunkvežimius, kurių kabinas reikėtų pakeisti norint juos modifikuoti, turėtų mokėti 1500 eurų už kiekvieną sunkvežimį, o visi kiti jų konkurentai už kiekvieną sunkvežimį mokėtų apie 150 eurų. 3.3. Kitas poveikis – administracinės išlaidos Pagrindinė problema vykdant modifikavimą – patikrinti, ar visuose sunkvežimiuose, kuriems taikomas modifikavimo reikalavimas, buvo sumontuoti reikalingi veidrodėliai. 1. Transporto priemonės gali būti patvirtinto tipo, kaip numatyta Direktyvoje 71/127/EEB su jos daliniais pakeitimais. Daugeliu atvejų platesnis matymo laukas, kurio reikalaujama šiame direktyvos pasiūlyme, reiškia, kad turi būti montuojami veidrodėliai su didesniu linkiu, kurie yra leidžiami pagal Direktyvos 2003/97/EB, o ne senesnių direktyvų nuostatas. Kai kuriose valstybėse narės, jei naujųjų veidrodėlių tipas nepatvirtintas, keičiant veidrodėlius sunkvežimiai nebepripažįstami atitinkančiais pirminį jų tipo patvirtinimą. Šiuo atžvilgiu Vokietijos vyriausybė rado kompromisą. Ji leido keisti veidrodėlius, jei tik jie atitinka Direktyvos 2003/97/EB reikalavimus. Iš tikrųjų, perkeliant šią direktyvą, kai kurioms valstybėms narėms gali prireikti ieškoti šios problemos sprendimo būdų. 2. Veidrodėliai šiuo metu laikomi patvirtinto tipo kaip baigtas gaminys, o patvirtinimo ženklu žymimas veidrodėlio rėmas, ne stiklas. Nereikalaujama atsarginių stiklų žymėti patvirtinimo ženklu ar iš viso juos tvirtinti, todėl, jei keičiamas ne visas gaminys, patvirtinimo ženklas ant veidrodėlio rėmo rodys, kad jis atitinka senąją direktyvą, o ant stiklo nebus jokių žymių, patvirtinančių, kad jis atitinka naujuosius reikalavimus. Kad tikrinančios institucijos galėtų patikrinti, ar veidrodėlis atitinka modifikavimo reikalavimus, valstybės narės turi numatyti atitinkamą tvarką. Paprastai atitikčiai įrodyti pakaktų stiklo gamintojo išduoto pažymėjimo. 3. Kalbant apie didžiąją daugumą transporto priemonių, patikrinti, ar veidrodėliai atitinka šį teisės aktą, galima nepatiriant didelių išlaidų. Vis dėlto tose transporto priemonėse, kuriose prieinama kaina negali būti sumontuoti nauji veidrodėlių stiklai ar nauji veidrodėliai, turi būti sumontuoti alternatyvūs įtaisai. Tokias transporto priemones turi individualiai patvirtinti tikrinanti institucija. Tikrinančios institucijos kaups informaciją apie patirtį naudojant atitinkamas sistemas skirtingų tipų transporto priemonėse ir turėtų keistis informacija apie jau patvirtintus galimus techninius sprendimus. Tokie sąrašai yra sudaryti Nyderlanduose ir galėtų padėti būti panaudojami individualių patvirtinimų atvejais bei vėliau gerokai sumažinti patvirtinimo išlaidas. 4. STEBėSENA IR VERTINIMAS Šios direktyvos nuostatų perkėlimas valstybėse narėse turi būti stebimas. Be to, taikant 4 skirsnyje nurodytą ekonominės naudos tyrimo metodą, galima stebėti šios direktyvos poveikį. Jei reikalavimas modifikuoti transporto priemones vykdomas sėkmingai, turėtų gerokai sumažėti pėsčiųjų ir dviratininkų aukų eismo įvykiuose, kai SKTP suka į dešinę (UK ir IE – suka į kairę). Šie duomenys pateikiami Komisijos eismo įvykių duomenų bazėje CARE. [1] OL L 25, 2004 1 29, p. 1. [2] OL L 75, 2005 3 22, p. 33. 2005 m. kovo 29 d. Komisijos direktyva 2005/27/EB, siekiant suderinimo su technikos pažanga iš dalies keičianti Europos Parlamento ir Tarybos direktyvą 2003/97/EB dėl valstybių narių teisės aktų, reglamentuojančių netiesioginio matymo įtaisų ir transporto priemonių, kuriose jie įrengti, tipo patvirtinimą, suderinimo. [3] Jacobs, 2004 m.